П Р О Г Р А М А 

ЗА 

ОВЛАДЯВАНЕ НА 

ПОПУЛАЦИЯТА И ТРАЙНО РЕШАВАНЕ НА ПРОБЛЕМА С БЕЗСТОПАНСТВЕНИТЕ КУЧЕТА НА ТЕРИТОРИЯТА НА ОБЩИНА ОПАКА ЗА ПЕРИОДА 2016 ДО 2019г.

Настоящата Програма е разработена в съответствие със съществуващата нормативна уредба, визираща проблемите, свързани със скитащите кучета в населените и извъннаселените територии. 
I.  Цели на Програмата:

1. Установяване на контрол върху популацията на безстопанствени и домашни кучета, като се гарантира здравето и безопасността на хората. 

2.  Намаляване до минимум рисковете от разпространение на заразни заболявания, които касаят хора и животни.

3.  Развиване на чувство за отговорност у хората при отглеждане на кучета.

II. Задачи на програмата:

1. Овладяване броя на безстопанствените кучета до трайно изчезване на явлението „безстопанствени кучета”.

2. Контрол върху отглеждането на домашни кучета.

3. Повишаване на чистотата на градската среда.

III. Методология:

1. Улавяне и отвеждане на безстопанствените кучета в приют.

2. Евтаназия на неизлечимо болни и доказано агресивни безстопанствени кучета.

3. Регистраця и надзор на безстопанствените кучета.

4. Регистрация на домашните кучета.

5. Контрол върху изискванията за отглеждане на домашни кучета.

6. Кампания за подобряване на чистотата на градската среда.
7. Изготвяне и провеждане на образователни програми.
IV. Действия:

1. Обработка на уловените кучета:

· обработката на  безстопанствените кучета се извършва в приюти, стационарни или подвижни амбулатории, съгласно чл. 40, ал. 4 от ЗЗЖ.
· залавянето на безстопанствените кучета се извършва съгласно чл. 42, ал. 1 от ЗЗЖ.

· транспортирането на кучетата се извършва в клетки и съгласно изискванията на чл. 42, ал. 2 от ЗЗЖ.

· настаняването на безстопанствени кучета се извършва съгласно изискванията на чл. 46 от ЗЗЖ.
· за настанените в приют кучета се спазват изискванията на чл. 47, ал. 1,2,3,6,7,8 от ЗЗЖ.

2. Евтаназия на неизлечимо болни и доказано агресивни безстопанствени кучета:

· неизлечимо болни животни се подлагат на евтаназия съгласно чл. 179, ал. 3, т. 1 от ЗВД и чл. 45, ал. 8 от ЗЗЖ.
· доказано агресивни кучета, участвали в инцидент с ухапване на човек се подлагат на евтаназия, съгласно чл. 179, ал. 3, т. 4 от ЗВД.

3.  Регистрация и надзор на безстопанствените кучета:

- регистрация се извършва от приюти, които обработват безстопанствените кучета. На всяко обработено куче се издава ветеринарно-медицински паспорт, който се предоставя на отговорното по надзора лице.

- регистрацията се извършва чрез поддържане на дневник, в който се вписват задължително следните данни за обработените кучета:

а) идентификационен номер

б) отличителни белези на животното – пол, цвят, възраст, големина
в) дата и място на залавяне

г) дата на обработката

д) отговорно по надзора лице

4. Регистрация на домашни кучета, съгласно чл. 174 от ЗВД:

- в общинска администрация се поддържа регистър на домашните кучета. Той се изготвя съгласно Наредбата за регистриране и стопанисване на кучета на територията на община Опака. 
- ежегодно в данъчната служба на общината, собственика на куче заплаща такса в размер, определен с Наредба за определяне и администриране на местните такси и цени на услуги на територията на община Опака.

5. Кампания за подобряване чистотата на градската среда:

- определяне на алеи за разходка на кучета.

- поставяне на кошчета за събиране на кучешки екскременти.

6. Изготвяне и провеждане на образователни програми.

V. Средства, ресурси и време за изпълнение на Програмата:

1. Източници на финансиране и материално обезпечаване на Програмата:
· Съгласно чл. 40, ал. 1 от ЗЗЖ – от бюджета на община Опака;

· Съгласно § 7 от ЗЗЖ може и целеви средства от държавния бюджет;

· Постъпления от такси, съгласно чл. 175 от ЗВД;

· Дарения;

2. Време за изпълнение – 31.12.2019г. на основание § 17 от Преходните и заключителни разпоредби на ЗЗЖ.

Програмата е приета с Решение № 130 по Протокол № 15/23.12.2016г.  на ОбС-Опака.

